Mihail Grigorenko

Mihail Grigorenko (, s. 16. toukokuuta 1994) on venäläinen jääkiekkoilija, joka edustaa KHL-seura PHK TsSKA Moskovaa.

TsSKA Moskova suojasi Grigorenkon omana kasvattina KHL:n varaustilaisuuden ensimmäisellä kierroksella vuonna 2011. Hän oli yksi ikäluokkansa suurimmista lupauksista, ja osoituksena lahjoistaan, Quebec Remparts varasi hänet QMJHL:ään koko varaustilaisuuden toisena pelaajana vuonna 2011.

Grigorenkon junioriura Kanadassa sai hyvän alun, ja ensimmäisen kautensa 59 pelin aikana hän kokosi itselleen tehot 40+45=85. Hän oli joukkueensa sisäisen pistepörssin toinen seitsemän pistettä enemmän keränneen Frédérick Royn jälkeen. Koko liigan pistepörssissä hän oli parhaana tulokkaana sijalla kahdeksan.

Grigorenko oli voittamassa olympiakultaa venäläisten olympiaurheilijoiden joukkueessa Pyeongchangissa 2018 ja olympiahopeaa Venäjän olympiakomitean joukkueessa Pekingissä 2022. Hän on edustanut Venäjää nuorten arvoturnauksissa.

Lähteet

Venäläiset jääkiekkoilijat
Venäläiset olympiavoittajat
Buffalo Sabresin varaamat pelaajat
Vuonna 1994 syntyneet
Elävät henkilöt